Deur na Nebula Nege [Sagteband] - Thompson Boeke
> Wetenskapfiksie>Deur na Nebula Nege [Sagteband]
Deur na Nebula Nege [Sagteband]
ISBN nommer: 978-986-89335-8-3
Het die vernuftige Wilf Beaudin en sy beeldskone kameraad Leia Vestra daarin geslaag om die enigmatiese Professor Kitakilus op te spoor? En wie is die geheimsinnige Komistor? Wat gaan aan op die Drie Susters van Nebula Nege en wat is ‘n Grylik?
Deur na Nebula Nege is die verhaal van die mensdom, saamgevat in een veelvlakkige vertelling wat afspeel op verskillende planete in ‘n verre, verbeelde andersoortige dimensie, dog skrikwekkend bekend.
Publikasie datum Januarie 2014
Aantal bladsye 392 Sewesrugby moet water bespaar | Netwerk24
Sewesrugby moet water bespaar
06 Desember 2017 14:15
Sewesrugby is bekend vir sy partytjie-atmosfeer en daar word verwag dat die bier ook die naweek gaan vloei wanneer die tweede toernooi in die Wêreldreeks in Kaapstad aangebied word.
Dit word Saterdag en Sondag in die Kaapstad-stadion beslis.
Drink bier, nie water nie, vra die stad Kaapstad vir die naweek se sewesrugbytoernooi in die Moederstad.Foto: Gallo Images
Sowat 115 000 mense word in en om die stadion verwag en Patricia de Lille, burgemeester van Kaapstad, het Woensdag op ’n nuuskonferensie in die stad ’n beroep gedoen dat mense geen water mors nie.
Die stad en omgewing gaan gebuk onder die ergste droogte in 100 jaar.
“Ek weet mense drink nie baie water by ’n sewestoernooi nie ... hulle drink bier,” skerts De Lille.
“Ons sal op die grootskerm boodskappe vertoon wat mense vra om water te bespaar. Ons moet dit vra sodat ons almal saam deur die droogte kan kom.”
De Lille sê al die spanne is oor die waterkrisis ingelig.
“Daar sal ook in die kleedkamers kennisgewings op wees,’ sê De Lille.
“Ons weet Kapenaars het reeds baie gedoen om water te bespaar. Ons het ’n noodplan. Alles is gereed vir die naweek.”
Die Blitsbokke wil die afgelope naweek se sukses in Dubai opvolg met ’n toernooi-sege in Kaapstad.
Die noordelike paviljoen sal ’n alkoholvrye een wees waar gesinne die rugby kan geniet.
Reg langs dit sal ’n plek wees waar kinders gratis kan speel.
Die suidelike paviljoen is die partytjie-paviljoen waar musiekgroepe op ’n verhoog sal optree.
Suid-Afrika se eerste groepwedstryd is Saterdag om 12:49 teen Rusland.
Kaartjies is uitverkoop. Toeskouers mag nie koelhouers, water en alkohol in die stadion inbring nie. – Sportredaksie
Meer oor: Sewesrugby | Patricia De Lille | Kaapstad | Besparing | Waterkrisis | Droogte
Toegelate waterverbruik in Kaap baie verminder
Wes-Kaap staal hom vir erge brandseisoen
Droogteheffing dalk van 1 Februarie vir die Kaap